Америка Ҡушма Штаттарында «натрий миҡдары аҙ булған тоҙ» булараҡ рекламаланған төрлө продукттар һатыла. Натрий миҡдарының кәмеүе күләм берәмегенә аш тоҙо күләменең кәмеүе иҫәбенә өлгәшелә. Етештереү варианттарының береһе - натрий хлоридын калий йәки магний хлориды кеүек башҡа химик берләшмәләр менән өлөшләтә алмаштырыу. Икенсе вариант — тоҙҙоң үҙенсәлекле кристалл төҙөлөшөн үҙгәртеү («ҡар бөртөгө» характерлы призмалар урынына), һөҙөмтәлә уның күләм тығыҙлығы кәмей (0,76 г/см3, «ябай» тоҙҙоң 1,24 г/см3 урынына), һәм продукттың бер ҡалағы натрийҙан (тоҙҙар ҙа шулай уҡ) өстән бер өлөшкә кәмерәк.